Diari Oficial de la Generalitat Valenciana


Sumari del DOGV 6155, del 30-11-2009 (2009/13404)

Informació pública de l'alternativa tècnica de la proposta de PAI del sector de sòl urbanitzable núm. 16 Planet del PGOU de Callosa d'En Sarrià.
------------------------------------------------------------------------------------------------------------------------------------------------

### Dades del document

Número de DOGV
:   6155

Data del DOGV
:   30-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13865


Data del document
:   27-11-2009

Organisme emissor
:   Callosa Desarrollo 2010, SL

Tipus de document
:   Informació Pública

Descriptors 

:   * Callosa d'en Sarrià
    * pla d'urbanisme
    * empresa privada

Informació pública de l'alternativa tècnica de la proposta de PAI del sector de sòl urbanitzable núm. 16 Planet del PGOU de Callosa d'En Sarrià. [2009/13913]  
La mercantil Callosa Desarrollo 2.010, SL, amb CIF número B-54458245, i domicili a Callosa d'En Sarrià (Alacant), partida Planet, s/n, té la intenció de presentar una proposta de Programa d'Actuació Integrada del Sector de Sòl Urbanitzable Número 16 Planet del PGOU de Callosa d'En Sarrià, a l'empara del que establix la Llei 16/2005 Urbanística Valenciana (LUV) i el Decret 67/2006, modificat pel Decret 36/2007, pel que s'aprova el Reglament d'Ordenació i Gestió Territorial i Urbanística (ROGTU).  
En sessió ordinària celebrada el dia 1 de juliol de 2009, el Ple de l'Ajuntament de Callosa d'En Sarrià va acordar iniciar el procediment i aprovar les bases particulars de concurs de l'esmentat programa; va remetre en data 16 de juliol de 2009 l'anunci del concurs al Diario Oficial de la Unión Europea que va ser publicat el dia 18 de juliol de 2009, i es va procedir, en data 3 d'agost de 2009, a publicar-lo en el Diari Oficial de la Comunitat Valenciana.  
L'àmbit de l'actuació es correspon amb l'àrea del sector de sòl urbanitzable número 16 Planet, definit pel PGOU de Callosa d'En Sarrià.   
Es fa constar que, en aplicació del que disposa l'article 134.2 de la LUV, es troben a disposició de qualsevol interessat, des del dia 2 de desembre de 2009, els documents establits en l'apartat a) i f) de l'article 126 de la LUV, en relació amb l'article 134.1 de l'esmentada llei, consistents en pla parcial i projecte d'urbanització, amb els seus respectius annexos, en la notaria de José Alberto López Gómez, situada al carrer d'Adolf Salvà, número 2, 03602 Callosa d'En Sarrià.  
   
Pertoca, en relació amb els articles 293.1 i 554 del ROGTU, iniciar pel termini d'un mes la informació pública dels documents exposats que començarà el dia 2 de desembre de 2009.  
De la mateixa manera, s'informa que totes les persones físiques i jurídiques, encara que no tinguen la condició d'interessades, podran comparéixer en horari d'atenció al públic (de 10.00 a 14.00 hores, de dilluns a divendres) en l'esmentada notaria, per a obtindre informació sobre la documentació exposada, a fi que puguen, si és el cas, presentar les al·legacions que estimen oportunes. També podran fer-ho en l'Ajuntament de Callosa d'En Sarrià, situat a la plaça d'Espanya, número 1, en dies i hores hàbils d'atenció al públic.   
Prèviament a la publicació d'aquest anunci, segons establix l'article 134.4 de la LUV, s'ha practicat avís als titulars cadastrals de drets afectats per l'actuació. Aquest edicte val per a esmenar qualsevol defecte en què puga incórrer l'esmentat avís i per a notificar a aquells titulars cadastrals que siguen desconeguts, amb parador ignorat o que, intentada la notificació, aquesta no s'haja pogut practicar, segons el que disposa l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú i 296.4 del ROGTU, sense perjudici que l'avís als dits titulars s'efectue, addicionalment, per mitjà de la publicació en el Butlletí Oficial de la Província d'Alacant.  
Davant de qualsevol dubte o consulta, podran dirigir-se als nostres assessors i redactors de la proposta en: Roca de Togores Urbanistas, situada a Alacant, carrer de Bailén, núm. 29, àtic, telèfon 879 395 975; podran concertar cita per a ser atesos a la seu notarial o al domicili social de la mercantil aspirant a urbanitzador, situada a la partida Planet, s/n.   
Alacant, 27 de novembre de 2009.- L'apoderat: Fernando Mayor Roig.